polyglot-tagger/wikipedia-language-snippets-filtered huggingface dataset:
మాణిక్య వరప్రసాద్ 1962 మార్చి 5 న డొక్కా దేవ భిక్షం, లోలమ్మ దంపతులకు ఆంధ్రప్రదేశ్ లోని గుంటూరు జిల్లాకు చెందిన పులిపాడు గ్రామంలో జన్మించాడు. అతడు స్థానిక ఉన్నత పాఠశాలలో ఉన్నత విద్యను అభ్యసించాడు తరువాత గుంటూరు జిల్లాలోని గురజాల ప్రభుత్వ కళాశాలలో కళాశాల విద్యనభ్యసించాడు. అతడు మాచెర్ల లోని ఎస్.కె.బి.ఆర్ కళాశాలలో సైన్సు గ్రాడ్యుయేషన్ పూర్తిచేసాడు. తరువాత గుంటూరులోని ఆంధ్ర క్రిస్టియన్ న్యాయ కళాశాలలో న్యాయవిద్యనభ్యసించాడు. ఆచార్య నాగార్జున విశ్వవిద్యాలయం నుండి ఎల్.ఎల్.ఎం పూర్తిచేసాడు. ప్రస్తుతం "లౌకికవాదం, భారత రాజ్యాంగం" అనే అంశమీద హైదరాబాదులోని ఉస్మానియా విశ్వవిద్యాలయంలో పి.హెచ్.డి చేస్తున్నాడు.
మాణిక్య వరప్రసాద రావు 2004 శాసన సభ ఎన్నికలలో శాసనసభ్యునిగా ఎన్నికయ్యాడు. అతడి మొదటి సారి తాడికొండ శాసన సభ్యునిగా 2004 నుండి 2014 వరకు పనిచేసాడు. అతడు ఆంధ్రప్రదేశ్ విభజనకు పూర్వం ఆంధ్రప్రదేశ్ మంత్రివర్గంలో సెకండరీ విద్యా మంత్రిగా పనిచేసాడు. తరువాత గ్రామీణాభివృద్ధి, జాతీయ గ్రామీణ ఉపాధి హామీ పథకం మంత్రిగా కూడా పనిచేసాడు. ఆంధ్రప్రదేశ్ రాష్ట్ర విభజన తరువాత అతడు 2014 ఆంధ్రప్రదేశ్ శాసనసభ ఎన్నికలలో పాల్గొనలేదు. ఆ తరువాత తెలుగు దేశం పార్టీలో చేరాడు.
డొక్కా మాణిక్య వర ప్రసాదరావు భారతదేశ రాజకీయనాయకుడు, ఆంధ్రప్రదేశ్ లో తెలుగుదేశం పార్టీలో వున్నపుడు అధికారిక ప్రతినిధి. అతడు తాడికొండ శాసనసభ నియోజకవర్గం నుండి శాసనసభ్యునిగా ఎన్నికై 2004 నుండి 2014 వరకు తన సేవలనందించాడు. ఆ తరువాత టిడిపి పార్టీ తరపున శాసనమండలి సభ్యునిగా ఎన్నికైనా, 2020లో వై ఎస్ ఆర్ సి పి కి మారి, మరల శాసనమండలి సభ్యుడిగా ఎన్నికైనాడు.
అతడు దక్షిణ రైల్వేలో అధికార పదవిని వదలి రాజకీయాలలోనికి ప్రవేశించాడు. కాంగ్రెస్ పార్టీ విధానాలకు ఆకర్షితుడై ఆ పార్టీలోనికి చేరాడు. అతడు కాంగ్రెస్ పార్టీ మేధావుల ఫోరం నకు నాయకత్వం వహించి కాంగ్రెస్ పార్టీ విధానాలకు సంభందించిన కార్యక్రమాలలో ముఖ్యమైన పత్రాల సమప్రణలో కీలక భూమిక పోషించాడు.
కార్టోశాట్-2 ఉపగ్రహం ను భారతీయ అంతరిక్ష పరిశోధన సంస్థ ఇస్రోతయారు చేసిన ఉపగ్రహం. ఈ ఉపగ్రహాన్ని 2017 ఫిబ్రవరి 15 న పిఎస్‌ఎల్‌వి-సీ37 ఉపగ్రహ వాహకనౌక ద్వారా అంతరిక్షంలో ప్రవేశపెట్తారు. కార్టోశాట్-2 ఉపగ్రహం ఇస్రో రూపొందించి ప్రయోగించిన కార్టోశాట్ శ్రేణికి చెందిన ఉపగ్రహం. అంతకు ముందు కార్టోశాట్ శ్రేణికి సంబంధించి నాల్గు ఉపగ్రహాలను ప్రయోగించారు. అవికార్టోశాట్-1 ఉపగ్రహం, కార్టోశాట్-2 ఉపగ్రహం, కార్టోశాట్-2 ఉపగ్రహంకార్టోశాట్-2 ఉపగ్రహాలు.కార్టోశాట్ సంబంధించి ఇది ఐదవది అయిన శ్రేణిపరంగా ఇది కార్టోశాట్-2 ఉపగ్రహం. ఈ ఉపగ్రహం బరువు 714 కిలోలు. దీన్ని తొలుత 505 కి.మీ సుర్యానువర్త్న క్షక్ష్యలో ప్రవేశపెట్టారు. ఈ ఉపగ్రహం కాలపరిమితి 5 సంవత్సరాలు.
కార్టోశాట్ ఉపగ్రహాలు భూమి ఉపరితలాన్ని పటాలుగ చిత్రికరిస్తాయి. అనగా భూఉపరితల చిత్రీకరణ విజ్ఞానాన్ని కార్టోగ్రఫీ అంటారు. ఈ ఉపగ్రహాల ద్వారా గ్రామీన పట్టణ ప్రాంతాల్లో మౌలిక సదుపాయాల అభివృద్ధి, తీరప్రాంతాల్లో నేలవినియోగం, దాని నియంత్రణ, రోడ్దురవాణా వ్యవస్థపర్యవేక్షణ, నీటీ విస్తరణ అధ్యయణము, నేల వినియోగ పటాల తయారి వంటి అనేక ప్రయోజానాలు ఈ కార్టోశాట్ ఉపగ్రహంవలన ఉన్నాయి. పై ఉపయోగాలతో పాటు భౌగోళిక సమాచార వ్యవస్థ ఉపయోగాలు కూడా ఉన్నాయి. ఈ ఉపగ్రహంలో ప్రధానంగా రెండు ఉపకరణాలు ఉన్నాయి.అవి ఒకటి ప్యాన్ క్రొమెటిక్ కెమరా, రెండవది మల్టీ స్పెక్ట్రల్ కెమరా
ఉపగ్రహం యొక్క ఆన్‌బోర్డ్ పవర్ 930 .వాలుతలం 97.89 డిగ్రీలు. ఆవర్తన కాలం 97.38 నిమిషాలు. ఈ ఉపగ్రహంలో ఒక పాన్ క్రోమాటిక్ కెమారాను అమర్చారు. ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు, తెలుపు చిత్రాలు చిత్రికరించగలదు. కెమరా తరంగ పొడవు 0.5 – 0.85 మైక్రో మీటర్లు, రెజల్యుసన్ 1 మీటరుకన్న తక్కువ. కార్టోశాట్-2 ఉపగ్రహం 26 డిగ్రీల కోణంలో అటు ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరు లోఉన్న స్పేస్ క్రాఫ్ట్ కంట్రోల్ కేంద్రము, దానితో నెట్‌వర్క్ అనుబంధమున్నలక్నో, మారిటస్, రష్యాలోని బేర్ స్లాక్, ఇండోనేషియా లోని భయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణ చేస్తుంది.
భర్త మరణించిన రెండేళ్ళకు రత్నగిరి లోక్‌సభనుంచి పోటీచేసే అవకాశం వచ్చింది. వీరి కుటుంబం మూలాలు రత్నగిరిలో ఉండటం, తప్పకుండా గెలుస్తానన్న నమ్మకంతో నామినేషను వేసింది. 1962లో లోక్‌సభకు ఎన్నికై, 1962 నుండి 1971 వరకు రెండు పర్యాయాలు లోక్‌సభలో రత్నగిరికి ప్రాతినిధ్యం వహించింది. 1969లో కాంగ్రేసు పార్టీలో చీలిక ఏర్పడినప్పుడు, ఈమె ఇందిరా గాంధీకి వ్యతిరేకంగా, సుశీలా నయ్యర్, తారకేశ్వరి సిన్హా వంటి మహిళా సభ్యులతో కలిసి సిండికేటుకు మద్దతునిచ్చింది. 1971లో జరిగిన ఎన్నికలలో ఇందిరా కాంగ్రేసు ప్రభంజనంతో ఓడిపోయింది. ఆ ఓటమి తర్వాత కొన్నేళ్లు రాజకీయాలనుండి విరమించుకొని బొంబాయిలో గడిపింది. 1977లో, కేంద్రంలో జనతా పార్టీ ప్రభుత్వం అధికారంలోకి వచ్చిన తర్వాత ఈమెను ఆంధ్రప్రదేశ్ గవర్నరుగా నియమించింది.
శారదా ముఖర్జీ, 1977లో దివిసీమను అతలాకుతలం చేసిన భీకరమైన తుఫాను నేపథ్యంలో, స్వచ్ఛంద సంస్థలకు దీటుగా పనిచేసే చేతన సంస్థను స్థాపించి, సహాయ పునరావాస కార్యక్షికమాలను చేపట్టి, రాష్ట్రప్రజల అభినందనలు అందుకున్నది. చేతన సంస్థకు గవర్నర్ అధ్యక్షులుగా, ముఖ్యమంత్రి ఉపాధ్యక్షులుగా వ్యవహరించే పద్ధతిలో సంస్థ నియమనిబంధనలను అప్పటి గవర్నర్ కార్యదర్శి మోహన్ కందా తోడ్పాటుతో రూపొందించారామె. తుఫాను బాధితులకు ప్రభుత్వం నిర్మించిన నిర్వాసితుల కాలనీకి ఈవిడ పేరుమీదుగా శారదానగర్ అని పేరుపెట్టారు.
శారద ముఖర్జీ గుజరాత్, ఆంధ్రప్రదేశ్ రాష్ట్రాలకు గవర్నరు. ఆంధ్రప్రదేశ్ రాష్ట్రపు తొలి మహిళా గవర్నరు. 1978 నుండి 1983 వరకు గుజరాత్ రాష్ట్రానికి గవర్నరుగా ఉంది. శారద ముఖర్జీ మూడవ, నాలుగవ లోక్‌సభలకు మహారాష్ట్రలోని రత్నగిరి నియోజకవర్గం నుండి ఎన్నికయ్యింది. రెండు రాష్ట్రాలకు తొలి మహిళా గవర్నరుగా పనిచెయ్యటం ఈమె ప్రాముఖ్యత.
బాల్ చెక్ వాల్వు ఒక ఏకదిశ ప్రవాహ కవాటం. బాల్ చెక్ వాల్వు అతి సాదా ఆకృతి నిర్మాణం వున్న ఏకదిశ ప్రవాహ కవాటం.ఇందులో ప్రవాహాన్ని అనుమతించు, నిరోధించు కవాట తలుపు ఒక బంతి ఆకారంలో వుండటం వలన ఈ ఏకదిశ ప్రవాహ కవాటాన్ని బాల్ చెక్ వాల్వు అంటారు.తెలుగులో అయినచో కందుక ఏకదిశ ప్రవాహ కవాటం అనవచ్చును. ఈ రకపు కవాటాన్ని క్షితిజసమాంతర స్థితిలో, క్షితిజలంబ స్థితిలో కూడా ఉపయోగించ వచ్చును.అయితే క్షితిజసమాంతర, క్షితిజలంబ కవాటాల్లో నిర్మాణ పరంగా మౌలికమైన మార్పులు ఉన్నాయి. ప్రవాహాన్ని నిరోధించు లేదా అనుమతించు బాల్ బాడిలో స్వేచ్ఛగా వుండ వచ్చు, లేదా ఒక స్ప్రింగు వలన కవాట రంద్రాన్ని/ప్రవేశ మార్గాన్ని/వాకిలిని మూసి ఉంచును.
పైపులో ప్రవాహం లేన్నప్పుడు కవాటంలోని బాల్ కవాట రంధ్రం/ప్రవేశ మార్గాన్ని మూసివుంచును. వాల్వులోకి ప్రవాహం మొదలవ్వగానే ప్రవాహం కలుగచేయు వత్తిడికి బాల్ వెనక్కి పైభాగాన వున్న కవరు/మూత వైపుకు నెట్టబడి కవాట ప్రవాహమార్గం తెరచుకుని ప్రవాహ ప్రసరణ జరుగును. ప్రవాహ వత్తిడికి బాల్ ప్రవాహం ఉపరితలంలో తేలుతూ వుండును. ప్రవాహం ఆగిపోగానే, బాల్ మీద అప్పటివరకు ఉన్న వత్తిడి సున్నా స్థాయికి పడిపోవడంతో బాల్ కిందికి దిగి, కవాట ప్రవాహ రంధ్రాన్ని మూసి వేయును.అదే సమయంలో వెనక్కి మళ్ళిన ప్రవాహం బాల్ మీద వ్యతిరేక దిశలో వత్తిడి కల్గచేయడం వలన బాల మరింత గట్టిగా కవాట మార్గాన్నీ మూసి వుంచడం వలన, ప్రవాహం వెనక్కి వెళ్ళదు.
కవాటం అనగా ఒక వ్యవస్థ లేదా గొట్టంలో ప్రవహిస్తున్న ఒక ద్రవంలేదా వాయువు యొక్క ప్రవాహాన్ని పూర్తిగా నిలిపి వేయునది, లేదా పాక్షికంగా ప్రవహించునటుల నియంత్రణ చేయునది, లేదా ప్రవాహాన్ని పూర్తిస్థాయిలో గొట్టంలో ప్రవహించునటుల చేయు పరికరం. ఇందులో ప్రవాహాన్ని నియంత్రణ చేయు కవాటబిళ్ళ యొక్క కాడ పిడి కల్గి వుండి, ప్రవాహం వెళ్ళునపుడు పిడిని ఒకదిశలో తిప్పడం వలన వాల్వు తెరచు కొనును.గొట్టం నుండి ద్రవ/వాయు ప్రవాహం /ప్రసరణ లేనప్పుడు, కవాటం తనకు తానుగా మూసుకోదు. తిరిగి కవాటం పిడిని వ్యతి రేకదిశలో తిప్పినపుడు మాత్రమే మూసుకొనును.
ఇది సాధారణంగా కాస్ట్ స్టీలు లేదా కాస్ట్ ఐరన్ తో చెయ్యబడి వుండును. క్షితిజసమాంతర వాల్వు అయినచో కవాటం మద్య భాగం కొద్దిగా ఉబ్బుగా గోళాకారంగా వుండును.ఈ గోళాకార భాగం ముందు భాగంలో కవాట రంధ్రంవుండును. క్షితిజలంబ కవాటం అయినా ఆకారంలో లేదా మాములుగా గొట్టం ఆకారంలో వుంది స్ప్రింగు వుండ వచ్చును.గోళాకారంగా వున్న బాడీ మధ్యభాగం పై భాగాన ఒక కవరు/మూత బోల్టుల ద్వారా బిగించబడి వుండును.కవరు విప్పి బాల్ ను తనిఖి చెయ్యవచ్చు. బాడీ చివరలందు ఫ్లాంజిలు వుండును లేదా లోపలి వైపు మరలు వుండి ప్రవాహ పైపుకు బిగించెదరు.
బాల్ చెక్ వాల్వు అనునది ఒక ఏకదిశ ప్రవాహ కవాటం.ఏకదిశ ప్రవాహ కవాటం అనునది ఒక ప్రత్యేక రకమైన కవాటం. ఏకదిశ ప్రవాహ కవాటంలో ద్రవం లేదా వాయువు ప్రవాహం కేవలం ఒకదిశలో మాత్రమే ప్రవహించును. వ్యతిరేక మార్గంలో ప్రవహించుటకు ప్రయత్నించిన వెంటనే కవాట తలుపు, కవాట ప్రవేశమార్గం/వాకిలిని మూసివేసి, ప్రవాహం వెనక్కి వెళ్ళకుండా నిరోదించును.
ఇది గోళాకారంగావున్న లోహబంతి.బంతి యొక్క ఉపరితలం మీద నునుపైన ప్లాస్టికు లేదా టేఫ్లాను పొర /పూత వుండును.బంతి యొక్క వ్యాసం కవాటం యొక్క ప్రవాహ నాళం/బెజ్జం/వాకిలి కన్న ఎక్కువగా ఉండును.పంపు/తోడు యంత్రం యొక్క సామర్ధ్యం తక్కువ ఉన్నచో తక్కువ బరువు వున్న లోహంతో బాల్ చేస్తారు.
ఇది స్థితిస్థాపకత గుణం కల్గిన స్టెయిన్‌లెస్ స్టీలు కడ్డితో చెయ్యబడి వుండును.అయితే అన్ని బాల్ చెక్ వాల్వులు స్ప్రింగుకల్గి వుండవు.కొన్ని రకాల వాల్వులలో మాత్రమే వుండును.
ఈయన డిసెంబర్ 5, 1938 న గుజరాత్ రాష్టంలోని బాపుపుర గ్రామంలో దాల్సింగ్, జీతిబెన్ దంపతులకు జన్మించారు. వీరిది వ్యవసాయ ఆధారిత కుటుంబం. ఈయన ప్రాథమిక, ఇంటర్ విద్య గుజరాత్ రాష్టంలోని మానస నగరంలో అభ్యసించారు. డిగ్రీ విద్యను 1960లో గుజరాత్ విశ్వవిద్యాలయంలో పూర్తి చేశారు. అదేవిధంగా 1979లో హిందీ బాషా సాహిత్యంపై మాస్టర్స్ ను గుజరాత్ విశ్వవిద్యాలయంలో అభ్యసించారు. ఇదేకాకుండా హిందీ, గుజరాతీ భాషల మూలాల మీద ఇదే విశ్వవిద్యాలయంలో పీహెచ్‌డీ పట్టాను పొందారు. ఇతను నవనిర్మాణ్ ఉద్యమంలో పాల్గొన్నారు. 1970లో భారతదేశంలో విధించిన ఎమర్జెన్సీని ఈయన వ్యతిరేకించారు.
రఘువీర్ చౌదరి గుజరాత్ రాష్టానికి చెందిన నవల రచయిత, కవి, విమర్శకుడు. ఈయన సందేశ్, జన్మభూమి, నిరీక్ష వంటి పత్రికలకు కాలమిస్ట్ గా వ్యవహరించారు. ఈయన గుజరాత్ యూనివర్సిటీలో అధ్యాపకునిగా విధులు నిర్వహించి, 1998లో రిటైర్ అయ్యారు. ఈయన గుజరాతి భాషలోనే కాకుండా హిందీ భాషలో కూడా రచించారు. ఈయన రచించిన ఉపర్వాస్ నవలకి 1977లో సాహిత్య పురస్కారం వరించింది. అదే కాకుండా సాహిత్యంలో అత్యుతమ పురస్కారం అయినా జ్ఞానపీఠ పురస్కారం 2015లో వరించింది.
1965లో భాషా అస్తిత్వం పై ఈయన రచించిన అమ్రిత నవల అందరి మన్నలను పొందింది. రుద్రమహాలయ, సొంతిర్త్ నవలలు చాలా ప్రాముఖ్యతను పొందాయి. అదే కాకుండా 1975లో ఈయన రచించిన త్రయ పుస్తకాలు ఉపార్వాస్, సహవాస్, అంతర్వస్ కి 1977లో సాహిత్య పురస్కారాన్ని తెచ్చిపెట్టాయి.
ఈయన 80 కి పైగా పుస్తకాలు రచించారు. ఈయన నవలలు, కవితలు, నాటకాలపై, బాషా సాహిత్యంపై ఎక్కువగా పుస్తకాలు రచించారు. ఈయన రచనలు అత్యధికంగా గుజరాతీ భాషలోనూ, సందర్భానుసారంగా హిందీ భాషలో కూడా రచిస్తారు.
ప్రఖ్యాత గుజరాత్ రచయిత చంద్రవదన్ మెహతా జీవిత ఆధారంగా రచించిన త్రిజో పురుష్ అందరి మన్నలను పొందింది. సికిందర్ సాని, డిమ్ లైట్ నాటకం ప్రాముఖ్యాన్ని పొందాయి
ఈయన రచించిన ప్రముఖ నవలలు - వత్సల , పూర్వరంగ లాగ్ని , సంజయా విన్నా చ్చుత పదవున్ , ఏక్ దగ్ ఆగల్ బే దగ్ పాచ్చల్ , ఆవరణ్
అండర్‌-23 జట్టు తరఫున సత్తాచాటి హైదరాబాద్‌ రంజీ ట్రోఫీ జట్టుకు ఎంపికైన సిరాజ్‌. కోచ్‌ భరత్‌ అరుణ్‌ దృష్టిలో పడ్డాడు. టీమ్‌ఇండియా బౌలింగ్‌ కోచ్‌గా ఉన్న భరత్‌. 2016 హైదరాబాద్‌ రంజీ జట్టుకు శిక్షకుడిగా వ్యవహరించాడు. ఒకరకంగా టీమ్‌ఇండియాకు సిరాజ్‌ ఎంపికలో భరత్‌దే కీలకపాత్ర!
తొలి టీ20 తర్వాత ఆశిష్‌ నెహ్రా రిటైరవనున్న నేపథ్యంలో చివరి 2 మ్యాచ్‌లకు జయదేవ్‌ ఉనద్కత్‌ లేదా బాసిల్‌ థంపిలలో ఒకరికి అవకాశం లభిస్తుందని భావించారు. ఐతే వూహించని విధంగా సిరాజ్‌కు జట్టులో చోటు దక్కడం వెనుక భరత్‌ ఉండొచ్చన్నది క్రికెట్‌ వర్గాల అభిప్రాయం!
ఇక 2016రంజీ ట్రోఫీలో సిరాజ్‌, రవికిరణ్‌, సీవీ మిలింద్‌లతో భరత్‌ సంచలనాలు నమోదు చేశాడు. గ్రూప్‌-సిలో ఉన్న హైదరాబాద్‌ను ఏకంగా క్వార్టర్‌ఫైనల్‌కు తీసుకెళ్ళాడు. గత రంజీ సీజన్‌లో ముగ్గురు పేసర్లు కలిసి 110 వికెట్లు తీయడం విశేషం. అందులో సిరాజ్‌ 18.92 సగటుతో 41 వికెట్లు పడగొట్టాడు. ఈ ప్రదర్శనతో ఇరానీ ట్రోఫీలో పాల్గొనే రెస్టాఫ్‌ ఇండియాకు సిరాజ్‌ ఎంపికయ్యాడు.
రంజీ ప్రదర్శనతో అందరి దృష్టిలో పడిన సిరాజ్‌కు ఐపీఎల్‌ రూపంలో జాక్‌పాట్‌ తగిలింది. 2017 లో జరిగిన వేలం పాటలో 23 ఏళ్ళ సిరాజ్‌ను సన్‌రైజర్స్‌ హైదరాబాద్‌ రూ.2.6 కోట్లకు కొనుక్కోవడం అతిపెద్ద సంచలనమైంది. కోచ్‌ టామ్‌ మూడీ, కెప్టెన్‌ డేవిడ్‌ వార్నర్‌, వీవీఎస్‌ లక్ష్మణ్‌ల మార్గనిర్దేశనంలో ఐపీఎల్‌లో ఆడిన సిరాజ్‌ జట్టుపై తనదైన ముద్ర వేశాడు. 6 మ్యాచ్‌ల్లో 10 వికెట్లు పడగొట్టాడు. గుజరాత్‌ లయన్స్‌తో 4 వికెట్లు తీసి మ్యాచ్‌ను గెలిపించాడు. ఐపీఎల్‌ అనంతరం నేరుగా ఇండియా-ఎ జట్టుకు ఎంపికైన సిరాజ్‌ను కోచ్‌ రాహుల్‌ ద్రవిడ్‌ మరింత సానబెట్టాడు. సఫారీ పర్యటనలో దక్షిణాఫ్రికా-ఎతో జరిగిన ఏకైక అనధికారిక టెస్టులో ఐదు వికెట్లు తీశాడు. వరుసగా దక్షిణాఫ్రికా-ఎ, అఫ్గానిస్థాన్‌-ఎ, న్యూజిలాండ్‌-ఎ జట్లతో జరిగిన మ్యాచ్‌ల్లో ఇండియా-ఎ తరఫున సిరాజ్‌ బరిలో దిగి ఆకట్టుకున్నాడు. కుడిచేతి వాటం సిరాజ్‌ బౌలింగ్‌లో మంచి పేస్‌ ఉంటుంది. సహజసిద్ధమైన స్వింగ్‌ అతని సొంతం.
టీమిండియా, శ్రీలంక జట్ల మధ్య 2023 సెప్టెంబరు 17న కొలంబోలో జరిగిన ఆసియా కప్ ఫైనల్లో మహమ్మద్ సిరాజ్ 16 బంతుల్లో 5 వికెట్లు తీసి చమిందా వాస్ రికార్డును సమం చేస్తూ వన్ డే ఇంటర్నేషనల్ లలో 6 వికెట్లు తీసిన జాయింట్ ఫాస్టెస్ట్ బౌలర్‌గా నిలిచాడు. కేవలం 7 ఓవర్లలోనే 6/21 వికెట్లు తీసి సత్తా చాటిన ఆయన ఒక ఓవర్‌లో 4 వికెట్లు తీసిన మొదటి భారతీయుడుగా గుర్తింపు తెచ్చుకున్నాడు. వ‌న్డే ఫార్మాట్‌లో అత్యుత్త‌మ బౌలింగ్ ప్ర‌ద‌ర్శ‌న చేసిన నాలుగో భార‌త బౌల‌ర్‌గా సిరాజ్ రికార్డు నెల‌కొల్పాడు.
మహ్మద్ సిరాజ్ హైదరాబాద్‌లోని టోలీచౌకిలో సామాన్య నేపథ్యం నుండి వచ్చాడు. అతని తండ్రి మహమ్మద్ గౌస్ ఆటో రిక్షా నడపేవాడు. 1994లో హైదరాబాద్‌లోని ఫస్ట్ లాన్సర్ ప్రాంతంలో నివసించే సిరాజ్‌ క్రికెట్‌ కోచింగ్‌ను ఎప్పుడూ తీసుకోలేదు స్థానిక ఈద్గా మైదానంలో బౌలింగ్ ప్రాక్టీస్ చేసేవాడు, మంచి పేస్‌, స్వింగ్‌ కలిగిన సిరాజ్‌ హెచ్.సి.ఎ ఎ-డివిజన్‌ లీగ్‌లో సత్తాచాటాడు. ఎ-డివిజన్‌ ప్రదర్శనతో హైదరాబాద్‌ అండర్‌-23 జట్టుకు ఎంపికైన సిరాజ్‌ అక్కడ్నుంచి వెనుదిరిగి చూడలేదు.
2020 భారత జట్టు ఆస్ట్రేలియా దేశ పర్యటన సందర్భంగా సిరాజ్ తన తొలి టెస్ట్ మ్యాచ్ ఆడాడు. బాక్సింగ్ డే మ్యాచ్ గా పిలవబడే ఆ మ్యాచ్ డిసెంబరు 26 న జరిగింది. ఈ మ్యాచ్ లో సిరాజ్ రెండు ఇన్నింగ్స్ లో కలిపి 5 వికెట్లు పడగొట్టాడు. ఈ మ్యాచ్ లో భారత జట్టు గెలిచింది.
భారత జాతీయ చలనచిత్ర పురస్కారాలు భారతదేశంలో ప్రతిష్ఠాత్మకగా భావించే సినిమా అవార్డులు. ఇవి భారత ప్రభుత్వంచే ఏడాదికి ఒకసారి ప్రకటించబడి రాష్ట్రపతి చేతులమీదగా గ్రహీతలకు అందజేయబడతాయి. ముందటి సంవత్సరము దేశంలో విడుదలైన అన్ని భాషల చిత్రాలను ప్రత్యేక జ్యూరీ పరిశీలించి ముఖ్య విభాగాలలో ఉత్తమమైన వాటిని ఎంపిక చేస్తారు. అంతేకాకుండా వివిధ భాషలలోని ఉత్తమమైన చిత్రాలను కూడా ఎంపిక చేస్తారు.
బాలీవుడ్‌ దర్శకుడు శేఖర్‌ కపూర్ నేతృత్వంలోని క‌మిటీలో ప్రముఖ నటి గౌతమి, ఇంతియాజ్‌ హుస్సేన్‌, గేయ రచయిత మెహబూబ్‌, పి. శేషాద్రి, అనిరుద్ధా రాయ్‌ చౌదరి, రంజిత్‌ దాస్‌, రాజేశ్‌ మపుస్కర్‌, త్రిపురారి శర్మ, రూమీ జఫ్రే మొదలైనవారు సభ్యులుగా ఉన్నారు.
ఎంతో మంది విస్తృత రాజకీయ నాయకులు, కళాకారులు, సంగీతకారులు, అథ్లెట్లు, మతగురువులు ఈ మెమోరియల్ ను సందర్శించారు. వారిలో అత్యంత ప్రముఖమైన రాష్ట్రపతులు రష్యా , ఫ్రాన్స్ , ఉక్రెయిన్, చెక్ రిపబ్లిక్, పోలాండ్, గ్రీస్, జార్జియా, ఇరాన్, బెలారస్, రోమానియా, లెబనాన్, క్రొయేషియా, సెర్బియా, బల్గేరియా, చెక్ రిపబ్లిక్, ఇతర దేశాలకు చెందిన ప్రధాన మంత్రులు ఉన్నారు. అనేక దేశాల్లోని విదేశీ మంత్రులు (అమెరికా రాష్ట్ర యొక్క సంయుక్త కార్యదర్శి హిల్లరీ క్లింటన్, అనేక అధిక ర్యాంకింగ్ కలిగిన యూరోపియన్ యూనియన్ అధికారులు సహా — జోస్ మాన్యూల్ బర్రోసో, హెర్మన్ వాన్ రోమ్పుయ్) తిత్సర్నాబర్ద్ ను సందర్శించారు. ఇతర సందర్శకులలో 2001 లో పోప్ జాన్ పాల్ 2, 2016 లో పోప్ ఫ్రాన్సిస్, ఇజ్రాయిల్ చీఫ్ రబ్బీ యొనా మెట్జ్గర్, ఇంగ్లాండుకు చెందిన రోవన్ విలియమ్స్, రష్యన్ ఆర్థోడాక్స్ చర్చి యొక్క పాట్రియార్క్ కిరిల్ల్ 1 ఆఫ్ మాస్కో, ప్రపంచ చెస్ ఛాంపియన్ వ్లాదిమిర్ క్రామ్నిక్, ప్రపంచ ఫుట్బాల్ ఛాంపియన్ యూరి ద్జోర్కెఫ్, ఇంగ్లీష్ రాక్ స్టార్ ఇయాన్ గిల్లాన్, సెర్బియన్ చిత్రనిర్మాత ఎమిర్ కుస్తురికా, ఫ్రెంచ్ నటులు గెరెరాడ్ డెపార్డివ్, అలైన్ డెలాన్, భౌతిక శాస్త్రంలో నోబెల్ బహుమతి విజేత జోర్స్ ఆల్ఫెరోవ్.
తిత్సర్నాబర్ద్ అధికారిక మెమోరియల్ ను ఆర్మేనియా జెనొసైడ్ లో చనిపోయిన వారికి స్మారక చిహ్నంగా యెరెవాన్ లో నిర్మించారు. దీనిని 1967లో జరిగిన భారీ ప్రదర్శనలో, జెనొసైడ్ కు కారణమైన వందల ఆర్మేనియన్ మేధావుల నుండి కాన్స్టాంటినోపుల్ బహిష్కరణకు యాభై వాషికోత్సవాలు అయిన సందర్భంగా తెరిచారు. తరువాత 1991లో సోవియట్ యూనియన్ నుండి ఆర్మేనియాకు స్వాతంత్ర్యం వచ్చిన తరువాత అధికారిక వేడుకలకు ఈ మెమోరియల్ వేదికగా మారింది. అప్పటి నుండి, దాదాపు అర్మేనియాకు వచ్చిన ప్రతి విదేశీ అధికారిక సందర్శకుడు ఈ మెమోరియల్ వద్ద ఆర్మేనియన్ జెనోసైడ్ బాధితులకు నివాళి అర్పిస్తున్నారు. తిత్సర్నాబర్ద్ లోని సందర్యనతో పాటి మ్యూజియంలో టూరు కూడా ఉంటుంది. ప్రముఖ సందర్శకులు ఈ మెమోరియల్ సమీపంలో చెట్లు నాటారు.
అన్నయ్య లక్ష్యానికి తమ్ముళ్లు చేసిన ఎలాంటి సహకారం అందించారు. తమ్ముళ్లు, మేనమామ వివక్ష కారణంగా రావణుడిగా మారిన జై మళ్లీ మంచివాడిగా మారతాడా?
ఈ చిత్రం 2017 ఫిబ్రవరి 10వ తేదీన ఎన్.టి.ఆర్. ఆర్ట్స్ నూతన కార్యాలయంలో లాంఛనంగా ప్రారంభించబడింది. ఈ కార్యక్రమంలో నందమూరి హరికృష్ణ, నందమూరి రామకృష్ణ, వి.వి.వినాయక్, దిల్ రాజు మొదలైనవారు హాజరయ్యారు. మొదటి క్లాప్ జూనియర్ ఎన్.టి.ఆర్. కొట్టగా నందమూరి హరికృష్ణ కెమెరా స్విచ్‌ఆన్ చేశాడు. తొలి షాట్ దేవతల ఫోటోలపై చిత్రించగా వి.వి.వినాయక్ ఆ షాట్‌కు దర్శకుడిగా వ్యవహరించాడు. ఈ సినిమా ప్రధాన చిత్రీకరణ 2017 ఫిబ్రవరిలో మొదలయ్యింది. ఎన్.టి.ఆర్., రాశిఖన్నాల వివాహ సన్నివేశం చిలుకూరు పరిసర ప్రాంతాలలో చిత్రీకరించారు. ఈ సినిమా బృందం ఖర్చు పెట్టి రామోజీ ఫిల్మ్ సిటీలో ఒక భారీ సెట్టింగును నిర్మించింది. అధిక భాగం షూటింగ్ అక్కడే జరిగింది. కొన్ని కారణాల వల్ల సి.కె.మురళీధరన్ మే నెలలో ఈ సినిమా నుండి తప్పుకున్నాడు. ఇతని స్థానంలో ఛోటా కె.నాయుడు డైరెక్టర్ ఆఫ్ ఫోటోగ్రఫీగా పనిచేశాడు. బాలీవుడ్ నటుడు జూన్ నెలలో షూటింగులో పాల్గొన్నాడు. హైదరాబాదులోని ఒక క్వారీలో కొన్ని సన్నివేశాలను ఇతనిపై చిత్రించారు.
జై లవకుశ 2017లో విడుదలైన తెలుగు యాక్షన్ డ్రామా చలనచిత్రం. ఈ సినిమాకు కథను, దర్శకత్వాన్ని కె.ఎస్.రవీంద్ర అందించాడు. ఈ సినిమాలో జూనియర్ ఎన్.టి.ఆర్ త్రిపాత్రాభనయం చేశాడు. రాశి ఖన్నా, నివేదా థామస్ ముఖ్యమైన భూమికలను నిర్వహించారు. ఈ సినిమా ద్వారా హిందీ చలనచిత్ర, టెలివిజన్ నటుడు రోనిత్ రాయ్ తెలుగు తెరకు విలన్‌గా పరిచయం అయ్యాడు. ఈ చిత్రాన్ని జూనియర్ ఎన్.టి.ఆర్. అన్న నందమూరి కళ్యాణ్‌రాం ఎన్.టి.ఆర్.ఆర్ట్స్ బ్యానర్‌పై నిర్మించాడు. ఈ చిత్రానికి ఛోటా కె.నాయుడు ఛాయాగ్రాహకుడు కాగా దేవిశ్రీ ప్రసాద్ సంగీత దర్శకుడిగా పనిచేశాడు.
ఏప్రిల్ నెలలో నివేదా థామస్ రెండవ హీరోయిన్‌గా నటించడానికి ఒప్పందం కుదుర్చుకుంది. నందిత రాజ్ ఒక ప్రత్యేక పాత్రలో నటించడానికి ఎన్నుకున్నారు. అలాగే హంసా నందిని కూడా ఒక పాత్రను పోషించడానికి ఒప్పందం కుదుర్చుకుంది. ప్రియదర్శి పుల్లికొండ ఈ టీములో చేరాడు. బాలీవుడ్ నటుడు రోనిత్ రాయ్ శత్రువు పాత్రకు ఎంపిక కాబడ్డాడు. ఇది ఇతనికి మొట్టమొదటి తెలుగు సినిమా. అద్వైత క్రియేటివ్ స్టూడియోస్ కు చెందిన అనిల్ పాడూరి విజ్యువల్ ఎఫెక్ట్స్‌ను పర్యవేక్షించగా ఎ.ఎస్.ప్రకాష్ ఈ చిత్రానికి కళాదర్శకునిగా పనిచేశాడు.
కె.ఎస్.రవీంద్ర ఈ సినిమాకు సంతకం చేశాక, ఛాయాగ్రాహకుడిగా 3 ఇడియట్స్, పి.కె. సినిమాలకు పనిచేసిన సి.కె.మురళీధరన్‌ను తీసుకుంటున్నట్టు సినిమా టీమ్‌ ప్రకటించింది. రాశి ఖన్నా ఎన్.టి.ఆర్‌కు జంటగా ప్రధాన పాత్రను పోషించడానికి అంగీకారం తెలిపింది. కొన్ని రోజుల తర్వాత ఎన్.టి.ఆర్.ను కొత్త రూపంలో చూపేందుకు బాలీవుడ్ నిపుణుడు వాన్స్ హార్ట్‌వెల్‌ను ఎన్నుకున్నారు.
ఈ సినిమాకు పాటలకు, నేపథ్య సంగీతానికీ దేవీశ్రీ ప్రసాద్ సారథ్యం వహించాడు. ఈ సినిమా ఆడియో లహరి మ్యూజిక్ సంస్థ ద్వారా 2017 సెప్టెంబరు 3వ తేదీన విడుదలయ్యింది.
షమీ అండర్ 19 విభాగంలో ఉత్తర ప్రదేశ్ జట్టులో స్థానం పొందలేనందున బద్రుద్దీన్ అతడిని 2005లో కోల్‌కతాకు పంపాడు. షమీ డల్హౌసీ అథ్లెటిక్ క్లబ్ కు ఆడేవాడు. ఆ క్లబ్ కొరకు ఆడుతున్నప్పుడు బెంగా క్రికెట్ అసోసియేషన్‌కు మాజీ అసిస్టెంట్ సెక్రటరీ అయిన "దెబబ్రాటదాస్" చే గుర్తింపబడ్డాడు. అతడు షమీ బౌలింగ్ కు ఆకర్షితుడై అతడి టీం లో ఆడవలసినదిగా కోరాడు. దీనికి రూ. 75,000 కాంట్రాక్ట్ గా కూడా మాట్లాడుకున్నారు. దాస్ కలకత్తాలో నివాస స్థానం లేని షమీని తన ఇంటికి తీసుకు పోయాడు. షమీ టౌన్ క్లబ్ తరౌన బాగా బౌలింగ్ చేసి అండర్ 22 బెంగాల్ జట్టులో స్థానం సంపాదించాడు. దాస్ క్రికెట్ జట్టు ఎంపికదరులలో ఒకరైన సమర్బన్ బెనర్జీ వద్దకు షమీని తీసుకొని పోయి షమీ బౌలింగ్ పరిశీలించవలసినదిగా కోరాడు. బెనర్జీని అతడి బౌలింగ్ ఆకట్టుకుంది. అతడు బెంగాల్ అండర్ 22 జట్టులో స్థానం కల్పించాడు.
మొహమ్మద్ షమీ బెంగాల్ దేశీయ క్రికెట్ కు చెందిన అంతర్జాతీయ క్రికెట్ క్రీడాకారుడు. అతను కుడి చేతి ఫాస్ట్-మీడియం స్వింగ్, సీమ్ బౌలర్. అతడు 85 మీ/గం. వేగంతో నిలకడగా బౌలింగ్ చేస్తాడు. ఇది అతనికి మాయాశీల ఫాస్ట్ బౌలర్గా పేరు తెచ్చింది. అతడిని రివర్స్ స్వింగ్ స్పెషలిస్టుగా కూడా పిలుస్తారు. అతడు ఒన్ డే ఇంటర్నేషనల్ లో జనవరి 2013న పాకిస్థాన్ తో జరిగే మ్యాచ్ ద్వారా ప్రవేశించాడు. ఆ చ్ లో నాలుగు మేడిన్ ఓవర్స్ చేసి రికార్డు సృష్టించాడు. నవంబరు 2013 న వెస్ట్ ఇండీస్ తోజరిగిన టెస్టు మ్యాచ్ లో ప్రవేశించి ఐదు వికెట్లను పడగొట్టాడు.
షమీ వాస్తవంగా ఉత్తరప్రదేశ్ లోణి సాహస్‌పూర్ కి చెందినవాడు. అతడి తండ్రి టోసిఫ్ ఆలీ సాధారణ రైతు. తండ్రి కూడా యుక్తవయసులో క్రికెట్ లో ఫాస్టు బౌలర్ గా ఆడేవాడు. షమీకి ఒక సోదరి, ముగ్గురు సోదరులు. సోదరులు కూడా ఫాస్టు బౌలర్స్ కావాలని కోరుకుంటున్నారు. 2005లో అతడి తంద్రి షమీలోని బౌలింగ్ నైపుణ్యాన్ని గమనించి అతడిని తన గ్రామానికి 22 కి.మీ దూరంలో ఉన్న మొరాదాబాదులోని క్రికెట్ కోచ్ బద్రుద్దీన్ సిద్దిక్ వద్దకు తీసుకుపోయాడు.
బెంగాల్ జట్టులో స్థానం పొందిన తరువాత దాస్ బెంగాల్ లో పెద్దక్లబ్ అయిన మోహన్ బగన్ క్లబ్ కు షమీని పంపాడు ఆ క్లబ్ లో చేరిన తరువాత ఈడెన్ గార్డెన్ నెట్స్ వద్ద సౌరవ్ గంగూలీకు బౌలింగ్ చెసేవాడు. గంగూలీ షమీ బౌలింగ్ నైపుణ్యాన్ని గమనించి అతడిపై ప్రత్యేక శ్రద్ధ తీసుకోవాలని సెలక్టర్లను కోరాడు. తరువాత 2010లో బెంగాల్ రంజీ స్క్వాడ్ లో స్థానంపొందాడు.
షమీ ఇండియన్ ప్రీమియర్ లీగ్ లో "కోల్‌కతా నైట్ రైడర్స్" 2011 సీజన్ కు ఒప్పందం చేసుకున్నాడు. దీనికి కోచ్ గా వసీం అక్రం వ్యవహరించేవాడు. ఈ సీజన్ లో షమీ కొన్ని మ్యాచ్ లు మాత్రమే ఆడాడు. అతను తరువాతి రెండు సీజన్లలో ఫ్రాంచైజ్ చేత కొనసాగించబడ్డాడు, 2012 లో టైటిల్ గెలుచుకున్న జట్టులో ఒక భాగమయ్యాడు.
షమీ బెంగాల్ జట్టు సహ సభ్యుదు అశోక్ దిండా స్థానంలో పాకిస్థాన్ తో జరిగిన ఒన్ డే ఇంటర్నేషనల్ సిరీస్ కు ఎంపిక కాబడ్డాడు. తరువాత 2013 జనవరి 5 న మూడవ ఒ.డి.ఐలో ప్రవేశించాడు. అతను 9 ఓవర్లలో 1/23 స్కోరును చేసి తక్కువ స్కోరు ఆటలో ఓడించి భారతదేశం 10 పరుగుల తేడాతో విజయం సాధించేటట్లు చేసాడు.
5వ లో ఓటమి అంచున ఉన్న స్పెల్ లో మంచి లైన్ అండ్ లెంగ్త్ , మిడిల్ స్టప్ యార్కర్స్ తో బౌలింగ్ చేసాడు క్రికెట్ పండుతులు అతడిని "ఇండియా బౌలింగ్ ప్యూచర్" అనిపిలుస్తారు.
అక్టోబరు 2013 లో ఆస్ట్రేలియా పర్యటన కోసం అతడు ఎంపికయ్యాడు. మొదటి 3 మ్యాచ్లకు ఆడకపోయినప్పటికీ, అతను నాల్గో మ్యాచ్లో 3 వికెట్లు తీసుకున్నాడు.
మహమ్మద్‌ షమీ వన్డే ప్రపంచకప్‌ చరిత్రలో రెండుసార్లు ఐదు వికెట్లు పడగొట్టిన ఏకైక భారత బౌలర్‌గా రికార్డు సృష్టించాడు.
ప్రకృతిపై ప్రేమ, ప్రతి విషయాన్నీ లోతుగా పరిశీలించే జిజ్ఞాసతో చనిపోయిన కొన్ని జంతువులూ భాగాలను కోసి, శ్రద్ధతో వాటిని చిత్రాలుగా గీసుకునేవాడు. 1745 నాటికి జీవనభృతికోసం ఒక ప్రక్క వ్యక్తులయొక్క చిత్రాలు వేస్తూ, మరోప్రక్క యార్క్ పట్టణంలోని మెడికల్ పాఠశాలలో పనిచేశాడు. "ఛార్లెస్ ఆట్కిన్‌సన్" అనే ఉపాధ్యాయుని నుంచి మానవ శరీరం అంతర్భాగాల గురించి పాఠాలను నేర్చుకున్నాడు. కొన్నాళ్ళకు తానే విద్యార్థులకు పాఠాలు చెప్పే స్థాయికి ఎదిగాడు. స్త్రీల ప్రసవానికి సంబంధించి "బర్టన్" వ్రాసిన "శాస్త్రీయ ప్రసవ విధానం" అనే పుస్తకంలో సందర్భానుసారమైన చిత్రాలను వేశాడు. ఇందులో చనిపోయిన గర్భిణీ స్త్రీల విజ్ఞానాత్మకమైనవి కావటంతో అవి కాలగతిలో నశించకుండా ఎన్‌గ్రేవర్ వద్దకు తీసుకొనిపోయి, వాటిని లోహపు ఫలకాలపై తర్జుమా చేయించాడు. అవి అంతగా తృప్తినివ్వకపోవడంతో తానే ఆ పనికి పూనుకొని నైపుణ్యాన్ని సంపాదించాడు.
ఆర్థికంగా నిలదొక్కుకోవడంతో ఇతడు 1764లో లండన్‌లోని సోమర్‌సెట్ వీధిలో ఒక భవంతిని నిర్మించుకొని అక్కడ స్థిర నివాసం ఏర్పరచుకున్నాడు. ఇతడు ఆఫ్రికా ఖండంలో విస్తృతంగా పర్యటించి, 1763లో తాను చూసిన కొత్త జంతువుల చిత్రప్రదర్శనను ఇంగ్లాండ్‌లో ప్రదర్శించాడు. అందులో ప్రముఖంగా 'ఆఫ్రికన్ గాడిద ' చిత్రం చూడడానికి ప్రజలు ఎగబడ్డారు. దీనితో పాటు ఇతడు వేసిన చిరుత, పెద్ద ముంగిస, సింహం లాంటి చిత్రాలు కూడా సందర్శకులను ఆకర్షించాయి. 1762లో మొనాకో దేశంలో ప్రయాణ మార్గంలో ఒక గుర్రంపై దాడి చేసిన సింహాన్ని చూశాడు. ఆ సంఘటనను చిత్రంగా మలిచాడు. ఇతడు వేసిన గొప్ప ప్రాముఖ్యత పొందిన చిత్రాలలో ఇది కూడా ఒకటి. 1768లో ఇతడు అనాటమీ ఆఫ్ ది హార్స్ అనే పుస్తకాన్ని ప్రచురించాడు. ఈనాటికీ దాని సాధికారత చెక్కు చెదరలేదు. 1780లో ఇతడు రాయల్ అకాడమీకి అసోసియేట్ సభ్యుడిగా నియమితుడయ్యాడు.
1770లో జోషియా వెడ్జ్‌వుడ్ అనే పింగాణీ పాత్రలు చేసి ప్రావీణ్యం గావించిన వ్యక్తితో స్టబ్స్‌కు స్నేహం కుదిరింది. పింగాణీ పాత్రలపై ఎనామిల్ రంగులను ప్రయోగాత్మకంగా ఉపయోగించి ఒక కొత్త శైలికి నాంది పలికాడు. 1790 లో ప్రిన్స్ ఆఫ్ వేల్స్ తన రాచరికపు ఠీవిని ప్రదర్శింపజేసే చిత్రాలను స్టబ్స్ చేత వేయించుకున్నాడు. ఇతనికి 80 సంవత్సరాల వయస్సు వరకూ శరీర ధారుడ్యం తగ్గలేదు. చిత్రకళపై వయస్సు ఏ ప్రభావం చూపలేదు. మనిషి, పులి, కోడి ఈ మూడు జీవజాలలో కనిపించే కొన్ని సమాంతరమైన కండర నిర్మాణాలపై పరిశోధనాత్మకమైన చిత్రకళా ప్రయోగాన్ని చేయదలచి ఈ విషయమై 15 ఫలకాలు, 125 రేఖాచిత్రాలు, నాలుగు వ్రాత సంపుటాలు వ్రాశాడు. అయితే ఈ ప్రయోగం పూర్తి కాకుండానే ఇతను మరణించాడు.
ఇతడు గీసిన అనేక చిత్రాలు లండన్‌లోని నేషనల్ గ్యాలరీ, గ్రీన్‌విచ్‌లోని నేషనల్ మారిటైమ్‌ మ్యూజియం, లివర్‌పూల్‌లోని నేషనల్ మ్యూజియం, రాయల్ ఆర్ట్ గ్యాలరీ, టేట్ గ్యాలరీ, హంటరియన్ మ్యూజియం, బ్రిటిష్ స్పోర్టింగ్ ఆర్ట్ ట్రస్ట్, విక్టోరియా అండ్ ఆల్బర్ట్ మ్యూజియం మొదలైన అనేక గ్యాలరీలలో భద్రపరచబడ్డాయి. విజిల్ జాకెట్, ది కంగారూ ఫ్రం న్యూ హాలెండ్, హే మేకర్స్, రీపర్స్, మిల్‌బాంక్స్ అండ్ మెల్‌బోర్న్‌స్ ఫ్యామిలీస్, హార్స్ అండ్ లయనెస్, మేర్స్ అండ్ ఫౌల్స్ ఇన్ ఎ రివర్ లాండ్‌స్కేప్ మొదలైన చిత్రాలు ఇతనికి పేరు తెచ్చినపెట్టిన వాటిలో కొన్ని. ఇతని పేయింటింగ్ ఒకటి 2011లో జరిగిన వేలంలో గరిష్ఠంగా £22.4 మిలియన్లకు అమ్ముడు పోయింది.
ఇతనికి పదిహేను సంవత్సరాల వయసు వచ్చేవరకూ తండ్రి చేస్తున్న తోళ్ళ వ్యాపారంలో అతనికి చేదోడు వాదోడుగా ఉండేవాడు. చిన్నతనం నుండి ఇతనికి చిత్రకళ అంటే ఇష్టం. దానిని స్వాభావికంగానే అభ్యసించాడు. ఇతడు తన తండ్రి మరణానంతరం 1741లో "హామ్లెట్ విన్ స్టాంట్లీ" అనే స్థానిక చిత్రకారుని వద్ద సహాయకునిగా పనిచేశాడు. కొంత కాలం తరువాత ఆ పని మానివేసి ఇంటికి తిరిగి వచ్చాడు. ఇంటి పట్టునే వుంటూ చిత్రకళను తనకు తానుగా అభ్యసిస్తూ కాలం గడిపాడు. ఆ కాలంలో అతని పోషణ భారమంతా తల్లే భరించింది.
జార్జ్ స్టబ్స్ ఒక ఇంగ్లీషు చిత్రకారుడు. ఇతడు ముఖ్యంగా గుర్రాల తైలవర్ణ చిత్రాలకు ప్రసిద్ధిగాంచాడు.
ఉత్తమనటి - గుర్తు తెలియని శవం - లావు వెంకటేశ్వర్లు & కల్లూరి నాగేశ్వరరావు కళాపరిషత్ 4వ తెలుగు రాష్ట్రాల ఆహ్వాన నాటిక పోటీలు ,
ఉత్తమనటి - గుర్తు తెలియని శవం - నల్లమల్లి మూలరెడ్డి కళా పరిషత్ 28వ జాతీయస్థాయి నాటిక పోటీలు, , రామవరం, తూర్పు గోదావరి జిల్లా
పెళ్లిచేసి చూడు, వైనాట్, పోవోయి అనుకోని అతిథి, రెండు నిశబ్ధాల మధ్య, బ్రతకనివ్వండి, ఆశ్రిత, అభయ, పల్లవి అనుపల్లవి, ఆఖరి ఉత్తరం, బైపాస్, సరికొత్త మనుషులు, అరసున్న, నిషిద్దాక్షరి, తగునా ఇది భామా, ఇరుసంధ్యలు, గోవు మాలచ్చిమి, బతుకుచిత్రం, గుర్తు తెలియని శవం, నల్లజర్ల రోడ్డు, మొల్ల , భక్తకన్నప్ప, పాదుకా పట్టాభిషేకం, శ్రీకృష్ణదేవరాయలు, సౌదామిని, జ్యోతీరావ్ పూలే, పల్నాటి యుద్ధం, అక్క అలుగుడు.చెల్లి సణుగుడు, తొక్క తీస్తా, కొత్తనీరు, బతుకుచిత్రం, నా గూడు, సిగ్గు, మా ప్రేమకు న్యాయం కావాలి, కెరటాలు, ఆలీతో సరదాగా, చీకటిపువ్వు వంటి నాటక, నాటికలలో నటించింది.